62022CO0424_INF
Ordonanța Curții (Camera a noua) din 8 mai 2024 –Santander Bank Polska
(Cauza C‑424/22)
„Trimitere preliminară – Articolul 99 din Regulamentul de procedură al Curții – Răspuns care poate fi în mod clar dedus din jurisprudență – Protecția consumatorilor – Directiva 93/13/CEE – Clauze abuzive în contractele încheiate cu consumatorii – Articolul 6 alineatul (1) și articolul 7 alineatul (1) – Efecte ale constatării caracterului abuziv al unei clauze – Contract de împrumut ipotecar indexat într‑o monedă străină, care conține clauze abuzive privind reevaluările și cursul de schimb – Nulitatea acestui contract – Efecte restitutorii – Drept de retenție”
Protecția consumatorilor – Clauze abuzive în contractele încheiate cu consumatorii – Directiva 93/13 – Constatarea caracterului abuziv al unei clauze – Întindere – Contract de împrumut ipotecar – Anularea contractului – Invocarea unui drept de retenție de către instituția bancară – Jurisprudență națională care condiționează restituirea sumelor datorate de instituție de oferta consumatorului privind restituirea sau garantarea restituirii integralității prestației – Inadmisibilitate – Existența unor rambursări efectuate deja în executarea contractului – Lipsa incidenței
[Directiva 93/13 a Consiliului, art. 6 alin. (1) și art. 7 alin. (1)]
(a se vedea punctele 34, 37 și 38 și dispozitivul)
Dispozitivul
Articolul 6 alineatul (1) și articolul 7 alineatul (1) din Directiva 93/13/CEE al Consiliului din 5 aprilie 1993 privind clauzele abuzive în contractele încheiate cu consumatorii
trebuie interpretate în sensul că
se opun unei interpretări jurisprudențiale a dreptului național potrivit căreia, în contextul anulării unui contract de împrumut ipotecar încheiat de o instituție bancară cu un consumator, ca urmare a caracterului abuziv ale anumitor clauze din acest contract, invocarea, de către această instituție, a unui drept de retenție determină condiționarea, de către acest consumator, a obținerii sumelor la plata cărora este obligată instituția respectivă în temeiul efectelor restitutorii ale constatării caracterului abuziv al acestor clauze de oferta concomitentă a consumatorului privind restituirea sau garantarea restituirii integralității prestației pe care el a obținut‑o din partea aceleiași instituții în temeiul contractului respectiv, independent de rambursările deja efectuate în executarea acestuia.